
Α) Συζήτηση με θέμα: H Ομοιοπαθητική στην Ελλάδα σήμερα και Β) Κύκλος ενημέρωσης με θέμα: ΥΓΕΙΑ με την Ηλιοστάλακτη Κόντου στην Κοινο_Τοπία

Η Κοινο_Τοπία στα πλαίσια των δράσεων της για την προαγωγή της Υγείας οργανώνει Α) Εκδήλωση – συζήτηση για την Ομοιοπαθητική με τη γενική ιατρό Ηλιοστάλακτη Κόντου η οποία θα ενημερώσει για το εκπληκτικό ταξίδι της με την Ομοιοπαθητική Ιατρική που διαρκεί ήδη 2 δεκαετίες και τα σημαντικά πράγματα που έμαθε κι εφαρμόζει από τους 2 εξαιρετικούς δασκάλους της: αφενός τον καθηγητή στο Πανεπιστήμιο του Αιγαίου Γιώργο Βυθούλκα, κάτοχο βραβείου Νόμπελ (1996) και πιο σημαντικό ομοιοπαθητικό της προηγούμενης χιλιετίας, τίτλος που του απονεμήθηκε πέρυσι ενώπιον 2.500 ομοιοπαθητικών γιατρών στην Ινδία και αφετέρου το μαθητή του Βασίλη Γκέγκα, ομοιοπαθητικό γιατρό, ο οποίος έχει διδάξει χιλιάδες ομοιοπαθητικούς γιατρούς σε Γερμανία, Αγγλία, Ολλανδία, Βέλγιο και Αμερική. Η συζήτηση θα γίνει τη Δευτέρα 3 Οκτωβρίου 7.30-9.30μμ. Για την παρακολούθηση που είναι δωρεάν είναι απαραίτητη η δήλωση συμμετοχής στο 2615.002009 1-2μμ καθημερινά και 6-9μμ Τρίτη, Πέμπτη, Παρασκευή.
Πού αρχίζει η ομοιοπαθητική και τι μπορεί να μας προσφέρει;

Από ποιους εξασκείται;

Υπάρχουν παρενέργειες από την ομοιοπαθητική αγωγή;

Πόσο διαρκεί η θεραπεία;

Ποια άλλα φάρμακα μπορεί να παίρνει ο ασθενής κατά τη διάρκεια της θεραπείας;

Σε ποιες περιπτώσεις μπορεί κανείς να θεραπευτεί με την ομοιοπαθητική;

Αυτές και πολλές άλλες ερωτήσεις θα απαντηθούν κατά τη διάρκεια αυτής της συζήτησης αφού προηγηθεί μια σύντομη παρουσίαση της μεθόδου από την Ηλιοστάλακτη Κόντου και μια σύντομη ανάλυση του τρόπου παρασκευής των ομοιοπαθητικών φαρμάκων από τη φαρμακοποιό Λέττα Αθανασοπούλου.  

Β) Κύκλο ενημέρωσης με θέμα ‘‘Υγεία’’ που θα υλοποιηθεί στον πολυχώρο της Κοινο_Τοπίας Μαιζώνος 139 στην Πάτρα για τέσσερις συνεχόμενες Δευτέρες, 24 και 31 Οκτωβρίου, 7 και 14 Νοεμβρίου 7-9μμ με την επιστημονική ευθύνη της Ηλιοστάλακτης Κόντου, Γενικής ιατρού, τακτικού μέλους της Ελληνικής Εταιρείας Ομοιοπαθητικής Ιατρικής προσεγγίζοντας το θέμα που αφορά ένα πολύ σημαντικό κομμάτι της ζωής μας, αυτό της Υγείας. 

Σήμερα που ακόμα περισσότερο η πρόληψη και η επένδυση σε γνώσεις στα θέματα Υγείας αποτελούν μια επιλογή με προοπτική η προσπάθεια της Κοινο_Τοπίας έρχεται να καλύψει τις ανάγκες κ΄ επιθυμίες πολλών μελών κ υποστηρικτών του συλλόγου.
Για την παρακολούθηση του κύκλου ενημέρωσης με θέμα: ΥΓΕΙΑ είναι απαραίτητη η δήλωση συμμετοχής, ενώ είναι δεσμευτική η παρακολούθηση όλου του κύκλου (4 δίωρα).

